แนวโน้มหุ้นอ่อนตามภูมิภาค
นักวิเคราะห์ฯ คาดตลาดหุ้นไทยเช้านี้จะอ่อนตัวลงตามตลาดภูมิภาครอมาตรการแก้ปัญหาเศรษฐกิจรัฐบาลชาติยุโรป
10 ส.ค. 2555

นักวิเคราะห์ฯ คาดตลาดหุ้นไทยเช้านี้จะอ่อนตัวลงตามตลาดภูมิภาครอมาตรการแก้ปัญหาเศรษฐกิจรัฐบาลชาติยุโรป
 นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บล.ไทยพาณิชย์ กล่าวว่า ตลาดหุ้นไทย เช้านี้คาดว่าจะอ่อนตัวลง หลังจากราคาหุ้นปรับขึ้นมาพอสมควรแล้วในสัปดาห์นี้ ด้านปัจจัยภายนอกประเทศยังต้องรอมาตรการของรัฐบาลของประเทศต่าง ๆ ในยุโรปที่จะออกมาแก้ปัญหาเศรษฐกิจที่ขณะนี้ยังไม่มีความชัดเจน  
สำหรับตลาดหุ้นอื่นในภูมิภาคเอเชียเปิดมาติดลบเล็กน้อย  พร้อมให้แนวรับ 1,212 จุด และ แนวต้าน 1,220 จุด